CELEX: C2004/300/94
Language: da
Date: 2004-12-04 00:00:00
Title: Sag T-394/04: Sag anlagt den 5. oktober 2004 af Guido Strack mod Kommissionen for De Europæiske Fællesskaber

4.12.2004   
            
            
               DA
            
            
               Den Europæiske Unions Tidende
            
            
               C 300/48
            
         Sag anlagt den 5. oktober 2004 af Guido Strack mod Kommissionen for De Europæiske Fællesskaber
   (Sag T-394/04)
   (2004/C 300/94)
   Processprog: tysk
   Ved De Europæiske Fællesskabers Ret i Første Instans er der den 5. oktober 2004 anlagt sag mod Kommissionen for De Europæiske Fællesskaber af Guido Strack, Wasserliesch (Tyskland), ved Rechtsanwalt J. Mosar, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af forfremmelsesproceduren for 2003, som blev gennemført i forhold til sagsøgeren i henhold til artikel 45 i vedtægten for tjenestemænd i De Europæiske Fællesskaber, af den i forbindelse hermed foretagne tildeling af points, samt af den efterfølgende afgørelse om ikke at forfremme sagsøgeren.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Søgsmålet er rettet mod den nærmere gennemførelse af forfremmelsesproceduren for 2003, den manglende tildeling af prioritetspoints til sagsøgeren samt den af ansættelsesmyndigheden i forbindelse med forfremmelsesproceduren for 2003 trufne afgørelse om ikke at forfremme sagsøgeren til den højere lønklasse A5.
   Sagsøgeren har gjort gældende, at følgende bestemmelser og almindelige retsprincipper er tilsidesat:
   
               —
            
            
               vedtægtens artikel 26
            
         
               —
            
            
               vedtægtens artikel 25
            
         
               —
            
            
               vedtægtens artikel 24, fjerde og femte punktum
            
         
               —
            
            
               vedtægtens artikel 110, sammenholdt med dennes artikel 45
            
         
               —
            
            
               vedtægtens artikel 43
            
         
               —
            
            
               vedtægtens artikel 45, stk. 1, og ligebehandlingsprincippet
            
         
               —
            
            
               administrationens omsorgspligt over for de ansatte tjenestemænd
            
         
               —
            
            
               gennemførelsesbestemmelserne til vedtægtens artikel 45
            
         
               —
            
            
               artikel 41 i Den Europæiske Unions charter om grundlæggende rettigheder, retten til en retfærdig administrativ procedure, omsorgsprincippet og princippet om overholdelse af sagsøgerens ret til kontradiktion
            
         
               —
            
            
               begrundelsespligten samt forbuddet mod usaglig sagsbehandling
            
         
               —
            
            
               princippet om beskyttelse af den berettigede forventning og reglen patere legem quam ipse fecisti.